Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11023

b) a futópályamenti látástávolság értéke kevesebb mint 200 méter, de nem kevesebb mint 50 méter. III/C. kategória (III/C. kat) (Category IIIC (CAT IIIC) operations) Olyan műszeres megközelítés és leszállás, amelyhez elhatározási magasság és futópályamenti látástávolság érték korlátozást nem határoztak meg. Megjegyzés: Ahol az elhatározási magasság (DH) és futópályamenti látástávolság érték (RVR) különböző üzemeltetési kategóriákba esnek, a műszeres megközelítés és leszállás az igényesebb kategória alapján határozandó meg, azaz ott, ahol az elhatározási magasság érték a III/A. kategóriába, míg a futópályamenti látástávolság érték a III/B. kategóriába tartozik, a megközelítés és leszállás III/B. kategóriás lesz. Ugyanígy, amennyiben az elhatározási magasság érték II. kategóriás és a futópályamenti látástávolság érték az I. kategóriába tartozik, a megközelítés és leszállás II. kategóriásnak tekintendő. Approach and landing phase – Helicopter – Megközelítési és leszállási szakasz – forgószárnyas légijármű A repülési feladatnak azon része, amely a végső megközelítési és felszállási terület1 tengerszint feletti magassága feletti 300 méteren (1000 láb) kezdődik, ha a repülés tervezett magassága ennél nagyobb. Más esetekben a szakasz a süllyedés megkezdésével kezdődik és a leszállás végrehajtásáig vagy a megszakított leszállás pontjáig tart. 2007/70/II. szám Cabin crew member – Utaskabin személyzeti tag Személyzeti tag2, aki a járató vagy a légijármű parancsnoka kijelölése alapján az utasok biztonsága érdekében szükséges feladatokat végzi, azonban nem a hajózószemélyzet tagja. Commercial air transport operation – Kereskedelmi légiszállítási tevékenység Pénzbeli ellenszolgáltatásért vagy bérleti díjért végzett utas, teheráru vagy postaküldemény légijármű üzemeltetés. Configuration deviation list (CDL) – Repülésvezérlő szerkezetek alapállapottól történő eltéréseinek jegyzéke A típus tervezéséért felelős szervezet által kidolgozott és a tervezés állama által jóváhagyott lista, amely meghatározza a légijármű típus bármely olyan külső alkatrészét, amely a repülés megkezdésekor hiányozhat, továbbá szükség szerint tartalmazza az összes vonatkozó üzemeltetési korlátozást valamint repülési teljesítmény korrekciós tájékoztatást. Congested area – Zsúfolt terület Város, falu vagy település közelében levő bármely olyan terület, amelyet elsősorban lakó, kereskedelmi vagy üdülési célokra vesznek igénybe. Crew member – Személyzeti tag A járató által a repülési időtartam alatt a légijárművön szolgálattételre kijelölt személy. Dangerous goods – Veszélyes áruk Olyan tárgyak vagy anyagok, amelyek az egészségre, a biztonságra vagy az anyagi javakra (tulajdonra) nagy kockázatot jelentenek és amelyek a Műszaki Utasításokban a veszélyes áruk felsorolásában találhatók vagy az Utasítások ilyennek minősítik. Megjegyzés: A veszélyes árukat a 18. Annex 3. fejezete osztályozza. Decision altitude (DA) / Decision height (DH) – Elhatározási magasság A precíziós vagy a függőleges irányvezetéssel végrehajtott megközelítési eljárásra előírt meghatározott tengerszint vagy földfelszín feletti magasság, amelyen megszakított megközelítési eljárást kell kezdeményezni, ha a megközelítés folytatásához szükséges látás utáni tájékozódás feltételei nem jöttek létre.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes